CELEX: 62009TN0366
Language: lt
Date: 2009-09-17 00:00:00
Title: Byla T-366/09: 2009 m. rugsėjo 17 d. pareikštas ieškinys byloje Insula prieš Komisiją

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/53
            
         2009 m. rugsėjo 17 d. pareikštas ieškinys byloje Insula prieš Komisiją
   
   (Byla T-366/09)
   2009/C 282/100
   Proceso kalba: prancūzų
   
      Šalys
   
   
      Ieškovė: Conseil scientifique international pour le développement des îles (Insula) (Paryžius, Prancūzija), atstovaujama advokatų J.-D. Simonet ir P. Marsal
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               Pripažinti ieškinį priimtinu ir pagrįstu.
            
         
               —
            
            
               Pripažinti, kad Komisijos reikalavimas grąžinti 114 996,82 euro yra nepagrįstas ir todėl nurodyti Komisijai išduoti kredito notą 114 996,82 euro sumai.
            
         
               —
            
            
               Pripažinti, kad Komisijos reikalavimas grąžinti 253 617,08 euro yra iš dalies pagrįstas ir todėl nurodyti Komisijai išduoti kredito notą 174 044,85 euro sumai.
            
         
               —
            
            
               Priteisti iš Komisijos 146 261,06 euro žalos atlyginimą.
            
         
               —
            
            
               Nepatenkinus šio reikalavimo, pripažinti, kad ieškovė turi teisę į 573 273,42 euro kompensaciją.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu, kuris pareikštas pagal arbitražinę išlygą, ieškovė Pirmosios instancijos teismo prašo pripažinti, kad debito notos, kuriomis Komisija po OLAF audito pranešimo pateikimo reikalauja grąžinti ieškovei pervestus avansus, neatitinka tam tikrų sutarčių, sudarytų vykdant specialios mokslinių tyrimų, technologijų plėtros ir demonstravimo programos energijos, aplinkos apsaugos ir tvaraus vystymosi srityse bei programos ALTENER II projektus, sąlygų.
   Ieškovės nurodyti ieškinio pagrindai ir pagrindiniai argumentai iš esmės tokie patys kaip tie, kuriais remtasi byloje Insula prieš Komisiją (T-246/09) (1).
   
      (1)  OL C 193, 2009, p. 30.